procesaur/Wiki.mk huggingface dataset:
Отворено тениско првенство на САД

Отвореното тениско првенство на Соединетите Американски Држави, попознато како ЈуЕс Опен е четвртиот и последниот настан во низата на ''Гренд Слем'' тениските турнири. Се одржува секоја година во период од две недели, на крајот на август и почетокот на септември. Главниот турнир се состои од пет симултани натпреварувања: подинечно кај мажите и жените, двојки во машка и женска конкуренција, како и мешани двојки; покрај овие првенства, паралелно се одржуваат и посебни турнири во сениорска и јуниорска конкуренција, а исто така се одржува и турнир за тенисери во инвалидска количка. Од 1978 година, турнирот се игра на акрилична тврда подлога на терените на ''Флашинг Медоус'' во предградието на Њујорк - Квинс.
Отвореното Тениско Првенство на САД се разликува од останатите три гренд слем турнири по тоа што во последниот сет се игра тај-брејк. На Австралијан Опен, Ролан Гарос и Вимблдон, петтиот сет кај мажите, односно третиот за жените се игра сè додека некој не победи со разлика од два гема.
Во 2006 година, ЈуЕс Опен стана првиот Гренд Слем што ја внесе инстант риплеј проверката на судиските одлуки, со помош на новата технологија наречена соколово око. Се применува само на централните терени (Еш и Армстронг) и на секој од играчите му дозволува на двапати да предизвика судиска одлука во текот на еден сет (и уште една можност во случај сетот да влезе во тај-брејк), но доколку е во право тој не го губи правото повторно да ја предизвика одлуката на судиите. Имено, тенисерот, под претпоставка секој пат да е во право, може да предизвика судиски одлука и сто пати - сè на сè (со се тај-брејкот) има можност трипати да погреши при предизвикувањето на некоја одлука во еден сет. Откако ''предизвикот'' ќе биде направен, се врши и официјална проверка (3D компјутерска анимација заснована на снимките добиени од неколку камери) и истата се прикажува на голем екран кој во исто време може да го видат играчите, судиите и публиката на стадионот и пред телевизиските приемници. Се вели дека системот работи со 100% прецизност до мерка од 3,8 cm. Во текот на УС Опен 2006, 30.5% од предизвиците кај мажите и 35.85% од оние кај жените биле одбиени .
4 октомври (настани)

1725, Формирање на Росарио во Аргентина.
1824, Мексиканскиот народ по долготрајна борба против шпанската колонијална војска се избори за независност и го прогласи Мексико за република со неофицијален назив „Соединети Мексикански Држави“.
1883, Првото патување на возот „Ориент Експрес“.
1940, Средба на Адолф Хитлер и Бенито Мусолини кај преминот Бренер со цел да го прослават „Челичниот пакт“.
1941, Во селото Чучер, скопско, е формиран првиот Народноослободителен одбор во Македонија, За прв претседател беше избран Петар Крстев Урдаревски.
1957, Советскиот Сојуз го лансира во орбитата околу Земјата првиот вештачки сателит „Спутник 1“ со пречник од 58 сантиметри и со тежина од 83 килограми.
1993, Во Москва беше емитувана одлуката на претседателот Елцин за воведување вонредна состојба во главниот град на Русија. Со неа се забранува секакво собирање, односно забрането е одржување на митинзи и демонстрации. Руската влада го повика народот да не се вклучува во немирите.
Ковачилница (Берово)

Ковачилница — утврдена населба од железното и доцноантичкото време и средниот век. Се наоѓа на 7 километри источно од Берово, лево од коритото на Брегалница, на височина скриена во планинскиот предел. Јужната и северната страна се стрмни и опкружени со суводолици, додека другите две се малку поблаги и преку мали преслапи се надоврзуваат на ридот Градиште. На самиот врв на височинката има елипсовиден простор, со димензии од 25x15 метри, опкружен со остатоци од бедем и речиси целиот покриен со кршен камен и згура од топена руда. На падините, особено од западната и југозападната страна, се среќаваат фрагменти од атипична керамика од железното време, како и од доцноантичкото време. Наоѓалиштето е доста прекопано од трагачи по злато.
1 Поврзано
* Бреза — населба од доцноантичкото време;
* Врчвите — некропола – тумули од железното време;
* Градиште — населба и некропола од доцноантичкото време;
* Долно Градиште-Јабланица — населба од римското време;
* Келаклевец — населба од доцноантичкото време;
* Куќата — населба од римското време;
* Линако — населба од доцноантичкото време;
* Пашајлов Преслап — населба од доцноантичкото време;
* Попов Рид — градиште од доцноантичкото време;
* Свети Архангел Михаил — средновековни јами;
* Селца — населба од римското време;
* Шабанско Градиште — градиште од доцноантичкото време; и
* Широк Дол — могили од доцноантичкото време.
3 октомври (родени)

1720, Јохан Петер Уз — германски поет
1830, Алберт Гинтер — германско-британски зоолог.
1858, Елеонора Дусе — италијанска глумица.
1895, Сергеј Александрович Есенин — руски поет.
1897, Луј Арагон — француски писател.
1900, Томас Вулф — американски писател.
1901, Франтишек Халас — чешки поет и есеист.
1911, Мајкл Хордерн — англиски глумец.
1929, Берт Стерн — американски фотограф.
1938, Тереза Кесовија — хрватска пејачка.
1939, Велибор Васовиќ — српски и југословенски фудбалер и тренер.
1954, Стиви Реј Вон — американски гитарист.
1955, Слаѓана Милошевиќ — српска и југословенска поп-рок пејачка.
1965, Јан-Ове Валднер — шведски пингпонгар.
1968, Грег Фостер — американски кошаркар.
1969, Гвен Стефани — американска поп-пејачка.
1971, Дарко Митревски — македонски режисер.
1973, Љубомир Врањеш — шведски ракометар.
1978, Клаудио Писаро — перуански фудбалер.
1981, Златан Ибрахимовиќ — шведски фудбалер.
1983, Фред — бразилски фудбалер.
1984, Мигел Анхел Рубијани — колумбиски велосипедист.
1988, Алекс Даусет — британски велосипедист.
1994, Кепа Аризабалага — шпански фудбалски голман.
1996, Келечи Ихеаначо — нигериски фудбалер.
4 октомври (починале)

1669, Харменсон ван Рајн Рембрант — холандски сликар.
1821, Џон Рени — шкотски инженер.
1944, Ал Смит — американски политичар.
1947, Макс Планк — германски физичар.
1951, Вили Морети — американски гангстер.
1970, Џенис Џоплин — американска рок-пејачка.
1974, Ен Секстон — американска поетеса.
1996, Силвио Пјола — италијански фудбалер.
2004, Гордон Купер — американски космонаут.
2020, Кензо Такада — јапонско-француски моден дизајнер.
2022, Лорета Лин — американска музичарка.
Ти си мојот живот

Ти Си Мојот Живот (шпански: Sos Mi Vida) е хумористична аргентинска теленовела. Серијата е снимена во Буенос Аирес, во текот на 2006 година, со 230 епизоди. Серијата стекна голем успех во целиот свет, како и во Аргентина каде што имаше одлична гледаност. Во главните улоги настапуваат познатите Наталија Ореиро и Факундо Арана, нам добро познати по улогите во хумористичната теленовела Дивиот Ангел. Кај нас серијата моментално се емитува на Алсат М телевизијата.
1 Синопсис
Привлечната Есперанса Муњос, популарна Монита, живее во Ла Бока, сиромашен италијаски кварт во Буенос Аирес, и се занимава со невообичаен спорт за една преубава девојка. Она, е квалитеткна боксерка во суперлесна категорија, девојка која ривалките не сака да ги виде преку пат себе во рингот. Монита сонува за успешна кариера која таа и нејзината мајка Нивес, ќе ги напушти од тешките животни околности во кои живее. Кариерата и ја води свршеникот Кике, но таа баш и не е задоволна од неговата работа па тие двајца често се караат. Покрај тоа, Монита во најлош момент во една борба почувствува болка во зглобот. Лекарот и потврдува жална вест, дека некое време мора да паузира од боксот, ако сака да си го зачува здравјето. Тоа е причината која настанува нова караница помеѓу свршениците, после која Монита донесува цврста одлука како ќе работи било што додека не може да и се посвети на нејзината најголема љубов. На сосем другата страна од друштвената скала се наоѓа Мартин Кесада, бивш возач на Формула 1, сега газда на ланец на фирми, кои и ги наследил од неговиот татко и се претвориле во работно царство. Меѓутоа, животот на Мартин сè уште не е волшебен, бидејќи внатре сè уште го демне смртта на неговите родители и првата сопруга, поради што и ги оставил формулите. Иако рано останал вдовец, често е во врска со разни жени, за кои сепак не можел сериозно на се врзи, и покрај големата жеба за основување на фамилија која ја чувствува длабоко во себе. Таа празнина не може да му ја исполне никој па ни неговата свршеница Констанца, чија најголема цел е да се омажи за Мартин и да се реши од сите грижи и да живее лесен живот. Која пријателката Кимберли ја известува дека кај неа на работа бараат нова работничка, Монита, со полна надеж, оди на разговор на работа, не ни помислувајќи дека таму започнува една голема љубовна авантура со згоден и богат маж. Секако, збор е за Мартин, со кој Монита си разменува значаен поглед пред влезот на зградата пред да даде интервју. Иако не си упатиле ни збор, двајцата во исти момент сфаќаат како нешто помеѓу нив се родило. После што се одлучува како Мартин е тој што ќе одлучи кој ќе ја добие работата, и после што и ја доделува на Монита, чувствата помеѓу нив само ќе растат, како и проблемите низ кои ќе морат да поминат за својата огнена љубов да ја одржат тајна.
2 Улоги
Глумци Ликови
Наталија Ореиро, Есперанса / Монита
Факундо Арана, Мартин
Карла Петерсон, Констанца
Карлос Белосо, Кике
Клаудија Фонтан, Мерцедес
Марсело Мазарело, Мигел
3 Ти си мојот живот на Балканот
Македонија: Алсат М Хрватска: РТЛ Бугарија: Нова ТВ Босна и Херцеговина: ФТВ Грција: Стар Тв Словенија: ПОП ТВ
Зоро (ТВ серија)

Зоро: Meчот и Розата (|Zorro: La Espada y La Rosa) е американска/колумбиска теленовела заснована на творбата на Џонстон МекКалеј. Теленовелата е снимана оваа година во Колумбија, во продукција на Teлемундо и Сони Продукција. Оваа теленовела имаше голем успех во САД како и во соседните земји во Јужна Америка. Во деловите на Европа оваа теленовела моментално ги освојува гледачите. Насловната нумера ја исполлнуваат познатата американска пејачка Бијонсе Ноулс и мексиканскиот пејач Алехандро Фернандес.
1 Синопсис
Есмералда е нежна и млада девојка, која секој ден се бори против злобата која и ја нанесува нејзиниот татко Фернандо Санчес Монкада, гувернер на Лос Анџелес. Кога дознава дека нејзиниот татко ја посвоил и ја земал од рацете на нејзината вистинска мајка, која дал да ја затворат за да го задржи детето, нејзиниот живот драстично се менува. Сега ја разбира злобата на нејзиниот татко и зошто нејзината сестра Марија Анхела не ја почитува. Мисијата на Есмералда продолжува за да ја пронајде нејзината мајка, и да ја извлече од затвор. За достигнувањето на таа цел, нејзе ќе и помогне Зоро, во кој се вљубува со целото срце. Но, таа љубов има и препреки, бидејќи и нејзиниот татко се обидува да ја најде Есмералда за да је венча со стар маж. Освен тоа, Есмералда го краде срцето и на Диего де ла Вега, кој е добар маж и ја сака со целото срце. Ноќта, Есмералда му се предава на Зоро, а дента на Диего, иако не може да сфати како Диего и Зоро се иста личност. Набргу во животот на Есмералда се појавува и циганот Ренцо. Тој се бори за ослободувањето на своето племе од шпанските власти. Станува нејзин пријател кој е заљубен во неа.
2 Улоги
Глумци Ликови
Кристијан Меиер, Диего де ла Вега / Зоро
Марлен Фавела, Есмералда Санчес де Монкада
Артуро Пениче, Фернандо Санчес де Монкада
Освалдо Риос, Дон Алехандро де ла Вега
Хорхе Као, Отец Томас Виљарте
Ерик Елиас, Ренцо
Наташа Клаус, Сестра Ана Камила Суплициос
3 Зоро на Балканот
* Бугарија: бТВ
* Македонија: Сител Телевизија
* Босна и Херцеговина: Пинк БХ
* Србија: РТВ Пинк
* Црна Гора: Пинк М
4 октомври (родени)

1289, Луј X — француски крал.
1657, Франческо Солимена — италијански уметник.
1720, Џовани Батиста Пиранези — италијански графичар.
1861, Фредерик Ремингтон — американски уметник.
1886, Луис Алберни — шпански глумец.
1895, Бастер Китон — американски глумец и режисер.
1923, Чарлтон Хестон — американски глумец.
1940, Силвио Марцолини — аргентински фудбалер.
1946, Сузан Сарандон — американска глумица.
1948, Јован Колунџија — српски виолинист.
1955, Хорхе Валдано — аргентински фудбалер.
1956, Ханс ван Брукелен — холандски фудбалски голман.
1961, Зоран Вулиќ — хрватски и југословенски фудбалер.
1963, А. Ц. Грин — американски кошаркар.
1973, Крис Паркс — американски борач.
1976, Мауро Каморанези — италијанско-аргентински фудбалер.
1980, Томаш Росицки — чешки фудбалер.
1984, Ленче Илкова — македонска ракометарка.
1987, Жилјен Симон — француски велосипедист.
1988, Џанер Еркин — турски фудбалер.
1997, Никола Влашиќ — хрватски фудбалер.
Генерал Шерман (дрво)

Генерал Шерман (англ. ''General Sherman'') е името на една џиновска секвоја. Ова е најголемото дрво на светот, а воедно и најголемото живо битие на светот. Зафатнината на трупот му изнесува 1487 м<sup>3</sup> (2002). Староста му е некаде околу 2.200 години. Дрвото се наоѓа во Џиновската Шума во Секвојскиот национален парк во САД, источно од Висалија, Калифорнија.
Дрвото е именувано во чест на Вилијам Текусме Шерман, водач во Американската граѓанска војна од страна на природонаучникот Џејмс Волвертон во 1879 г. Волвертон бил поручник во 9-тата Коњица на Индијана под команда на Шерман. Порај ова, утописката социјалистичка заедница наречена Кавејска колонија, која се преселила во околината во 1880-тите, го именувала дрвото во чест на Карл Маркс. Дрвото било востановено како најголемо во 1931, по спорот наспроти блиското Генерал Грантово дрво. По овој спор запремнината на дрвата насекаде почнала да се смета за решителен фактор.
0.1 Статистика
Должина (м)
Висина над основата, 83,8
Обем при основата, 31,1
Максимален пречник при основата, 11,1
Пречник на 1,5 м над основата, 8,25
Пречник на 18 м над основата, 5,3
Пречник на 55 м над основата, 4,3
Пречник на најголемата гранка, 2,1
Висина на првата голема гранка над основата, 39,6
Просечна раширеност на крошната, 32,5
Проценета запремнина на стеблото (м<sup>3</sup>), 1.486,0
1 Поврзано
* Хиперион — највисокото дрво на светот
* Список на славни дрва
* Шампионски дрва
* Дрво-национален шампион
* Метузалем (дрво) — најстаро поединечно дрво на светот
Хоков Залив

Регионален совет на Хоковиот Залив
Земја:, Нов Зеланд
Регионален совет
Име:, Регионален совет на Хоковиот Залив
Претседател:, Ајлин вон Даделсцен
Population:, 149,900јуни 2006
Површина:, 14,111 км<sup>2</sup>
Портал:
Градови
Поголеми:, Нејпиер, Хејстингс
Помали:, Ваироа, Ваипукурау, Такапау, Хевлок Север, Тарадејл, Гринмидоуз, Ескдејл, Клајв, Фрејзертаун, Миани
СОставни административни единици
Имиња:, округ Ваироа, округ Хејстингс, град Нејпиер и округ Централен Хоков Зелив, мал дел од округот Таупо.
Портали:,
Хоков Залив (англ. ''Hawke's Bay'', маор. ''Heretaunga'') е регион во Нов Зеланд. Регионот насекаде во светот е познат како центар за висококвалитетни вина. Регионалниот совет е заседава во два града - Нејпиер и Хејстингс.
1 Географија
Регионот е сместен на источниот брег од Северниот Остров. Името го носи по Хоковиот Залив, кој е голем полукружен залив кој се протега 100 километри од североисток до југозапад на полуостровот Махаиа до ртот Киднаперс.
Регионот се одликува со ридесто крајбрежје околу северниот и централниот дел на заливот, плавните земјишта околу реката Ваироа на север, и широката плодна рамнина Херетаунга околу Хејстингс на југ, а внатрешноста му е ридеста, протегајќи сè до планинските венци Кавека и Руахине.
Границите на регионот донекаде се разликуваат од поранешните провинциски граници на Хоковиот Залив, и некои места во регионот Манавату-Вангануи на југозапад како Денвирк и Вудвил се сметаат себеси дека припаѓаат во регионот Хоков Залив.
Регинот со состои од округот Ваироа, округот Хејстингс, градот Нејпиер и округот Централен Хоков Залив, како и мали делови од окрузите Таупо и Рангитикеи.
2 Историја
Помеѓу 1858 и 1876 година, Хоковиот Залив ја сочинувал покраината Хоков Залив како откога се отцепила од покраината Велингтон по состанок во Нејпиер во февруари 1858 г.
На 2 февруари 1931, Нејпиер и Хејстингс биле разрушени во катастрофалн земјотрес од 7.9 според Рихтеровата скала, во која загинале 256 луѓе. Нејпиер почнал со масовна реизградба и денес е светски познат како место со највеќе Арт Деко згради. Секој февруари оваа особеност на градот се слави со настанот наречен .
3 Население
Во 2006 во регионот живееле 147,783 луѓе. Од овие 55,359 живееле во Нејпиер. Главните урбани места се Нејпиер и Хејстингс. Помали места се Ваироа, Хевлок Север, Тикокино, Ваипава, Ваипукурау и Такапу. Регионот има значителен број на маорско население (24%). Предоминантен е родот Нгати Кахунгуну.
4 Клима и земјоделство
Регионот се одликува со долги топли лета, и студени зими, и како таков има најдобро време за одлегување на грозје.
Климата е сува и умерена. Хоковиот Залив е познат по своите големи овоштарници лозја на рамнините. Во ридестите предели предоминира сточарството, со шумарски блокови во најдивите места.
5 Други информации
Во регионот се наоѓа ридот со најголо име во Нов Зеланд и второ најдолго во светот според Гинисовата книга на рекорди. Тетауматафакатангихангакоауаотаматеаурехаеатурипукапихимаунгахоронукупокаифенуаакитанараху е неособен рид во јужниот дел на Хоковиот Залив, недалеку од Ваипукурау.
Среден палеолит

Почеток на средниот палеолит (пред 128.000 – 40.000/35.000 години) се поистоветува со почетокот на горниот плеистоцен. Продолжуваат старите технолошки традиции и се усовршуваат нови техники кои биле присвоени и во претходниот период. Сосема нова појава претставуваат најдените гробници (Комб Гренал, Мустија, Тешик-Таш, Шанидар), пружајќи јасно потврда за постоење на култ, односно укажување на се позначајната улога во идеологијата во животот на ловечко-собирачките заедници.
Горниот или помладиот палеолит претставува период на големи пресврти, посебно во поглед на прилагодување на ловечко-собирачките заедници, на многу различни услови кои ги диктирал животот. На пример од оние во поларните до оние во тропските предели и посложена социјална организација.
Сушност

Сушност или ентитет — нешто што има јасно издвоено постоење. Најчесто претставува збир на својства и нивните придружни акции во еден полузатворен систем, кои вршат заедничка, поврзана функција или функции, и кои можат јасно да се одделат од нивната околина.
Сушноста е апстрактен поим. Вообичаено како сушности се спомнуваат живи или неживи материјални објекти, но тоа не го ограничува дијапазонот на концептот позади поимот. Сушности можат да бидат и нематеријални поими, како во случајот на правната фикција, на програмите во информатичката технологија и др.
Епипалеолит

Терминот епипалеолит ги има следните значења: хронолошко (од 8 000 до околу 5 000/4 000 г.), економско (се продолжува со ловечко-собирачкиот начин на живот) и културно (се продолжува со елементите карактеристични за доцен палеолит). Овие заедници се определуваат за интензивна експлоатација на локалните ресурси, населувајќи се во нивна близина, па тоа се и првите праисториски заедници кои воспоставуваат трајни населби и обичај да ги погребуваат своите мртви во простор специјално наменет за тоа.
Доцен палеолит

Доцниот палеолит (пред 40.000 – 10.000 години) траел до крајот на горниот плеистоцен, односно за време на најсилно изразените климатски осцилации на последниот леден период. Обележен е со појава на новиот хомо сапиенс сапиенс и нови технологии. Обработено камено орудије кое добива форма на сечиво, помало е од претходното, експлоатацијата на суровините е поекономична (оттаму за младиот палеолит се користи името лептолит). Започнува широка употрба на предмети изработени од животински коски, рогови и заби (од забите се правени шила, проектили, исфрлувачи на копја, украси).
Кон крајот на младиот палеолит се јавуваат и многубројни технолошки иновации (лак и стрела, харпун, орудије од изделкан камен), нови стратегии за користење на ресурсите, риболов, собирање на школки, можеби и припитомување на кучиња. Орудието се изработува во многу поголем број на облици, кои одговараат за специфични намени. Но стиловите на изработка на орудието се разликуваат од регион до регион. Таа појава е условена покрај останатото, со порастот на општата популација, промените во еколошката сфера, неможноста на ловечко-собирачките заедници да си обезбедат опстанок и сопствена биолошка и социјална репродукција на начин практикуван со стотици илјади години. Решавањето на тој проблем одело двојно. Прво палеолитските заедници кои биле населени и степа се ориентираат на планска експлоатација на својата територија, воспоставувајќи постојани резиденцијални логори, од кои ги преземале ловечко-собирачките активности. Таквите походи однапред сè планираат, ресурсите интензивно се прибираат во кратки периоди, а вишокот се претвора во залихи кои обезбедуваат опстанок во месеците на немаштија. Подвижноста на групата сега е ограничена и тие се сè повеќе упатени на соработка со соседните заедници кои престојувале во истиот регион. Таквите заедници поминуваат низ процес на длабока социјални и технолошка интерграција, која археолошки јасно се гледа во наодите коишто се поврзани за култот(пред сè појавата на палеолитската уметност, еден од најважните белези на овој период).
Жан-Пол Пруст

Жан-Пол Пруст (|Jean-Paul Proust; – ) — француски и моначки политичар, поранешен државен министер (шеф на владата) на Монако.
Функцијата ја извршува од 1 јуни 2005 (стапил еден месец подоцна од што требало заради смртта на НС Рение III), на која бил назначен три месеци пред тоа од страна на кнезот и француската влада. Како и сите државни министри на Монако, Пруст не израснал и не живеел во Монако.
Пруст долги години држел функции во државни служби. Најважните од нив биле префект на Гваделуп од ноември 1989 до јули 1991 и началник на полицијата на Париз од 2001 до 6 декември 2004.
На 8 април 2010 на функцијата го наследил Мишел Роже.
Ран палеолит

Наоѓалиштата од раниот палеолит (пред 2,6/2,3 милиони до 128.000 години) потекнуваат од крајот на терцијерот (плиоцен) и периодот на долниот и средниот плеистоцен. Најстарите орудија за работна и друга намена припаѓаат на културата ОБИНТАКА (пред 2,6/2,3 милиони до 700.000 години) и потекнуваат од наоѓалишта долж јужноафриканската пукнатина (Хадар, Олдувај, Мелка-Кунтуре). Фосилни остатоци на австралопитек, хомохабилис и првиот хомоеректус, исто така потекнуваат од оваа област, па затоа таа се смета за колевка на човештвото.
1 Премин во среден палеолит
Преминот од раниот во средниот палеолит (околу 400.000–200.000 години пред сега) е постепена еволуција, а не остра граница. Тој е одбележан со преминување од едноставни бифацијални рачни секири (''Acheulean'') кон многу пософистицирана ''Levallois'' техника, каде што јадрото се подготвува однапред за да се добијат планирани остри парчиња – тоа овозможува поефикасни алатки како врвови за копја и стругачи и бара поголемо планирање и вештина.
Биолошки се појавуваат Неандерталците во Европа и архаичните ''Homo sapiens'' во Африка, со значително поголем мозок (1.200–1.500 cm³ наспроти 800–1.000 cm³ кај ''Homo erectus''), подобрена способност за говор и посилна адаптација на студени клими. Однесувањето се менува од претежно собирање и чистење остатоци кон активен лов на големи животни, поголема употреба на оган, координација во групи, рани погребни обичаи и први знаци на симболичко размислување. Овие промени, поттикнати од климатски циклуси и миграции, поставуваат основа за модерното човечко поведение.
Протоисторија

Протоисторија е периодот меѓу праисторијата и историјата, во текот на кој одредена култура или цивилизација сѐ уште нема развиено посебно писмо, но за неа е забележано дека постои во пишувањата на други култури. На пример, во Европа, Келтите и германските племиња стануваат протоисториски во мигот кога почнуваат да се појавуваат во записите на Грците и Римјаните.
Бакарно време

Бакарно време, бакарна доба или енеолит — историско раздобје кое го опфаќа периодот од 4.500 до 2000 г. п.н.е.
Првите сознанија за овој период, археолошките ископувања и истражувања во Република Македонија, биле извршени пред повеќе од педесетина години. Тогаш за првпат е констатирана бакарновремеската населба на Скопското Кале, неколкуте во Пелагонија, како: Шуплевец, Бакарно Гумно, Црнобуки, Висок Рид, Горни Висои, Крушеанска Чука, Тумба-Карамани. Во охридско-преспанскиот регион се регистрирани две населби: Устие на Дрим и „Црквени Ливади“. Во поново време во Кумановско, констатирана е бакарновремеска населба на Костоперска Карпа, "Жеглиговски Камен", во скопско "Врањак", во делчевско "Градиште" кај с. Град, а во кочанско "Пилаво".
Археолозите се согласни регионалната културна група во Македонија да ја наречат Шуплевец-Бакарно Гумно, која што хронолошки се вклопува во пошироки територијални рамки, во културниот комплекс Бубањ-Салкуца-Криводол.
Од сите наведени наоѓалишта претставени се 160 експонати движен археолошки материјал во салите на Музејот на Македонија. Тоа се разновидни керамички садови, алатки изработени од бакар, коска, камен, кремен, глинени тегови и прешлени, амајлии, накит од школки, зооморфни и антропоморфни фигурини, пинтадери и друго. Документацијата и преостанатиот материјал се чуваат во Музејот.
За бакарното време во Македонија објавени се повеќе статии во наши и странски стручни списанија, а основните податоци може да се добијат од Археолошката карта на Македонија бр. 1 и бр. 2.
Младо бронзено време

Раното бронзено доба (1800-1500 п.н.е.) го опфаќа целиот период на појава на металургијата, вклучувајќи ги и металите од типот на бакар, алуминиум и конечно бронза. Во него се забележува една прогресивна еволуција, но без некоја посебна модификација што драстично би ги подобрила материјалните услови за живот. Но ова е еден период во кој се раширува трговијата со бакар во светски рамки, што пак ги овозможува и првите контакти меѓу штотуку создадените држави.
Могилна култура

Могилна култура (1500-1200 п.н.е.) некогаш именувано и само како бронзено доба се одликува со проширувањето на човечката цивилизација низ целата територија на Европа и со појавата на протокелтската култура.
18 август (настани)

1201, Основан е градот Рига.
1572, Во Париз се венчале Анри IV од Навара и Маргарита де Валоа, во обид да се помират католиците и протестантите. Обидот не успеал, бидејќи само неколку дена подоцна се случила Вартоломејската ноќ.
1917, Голем пожар во Солун уништува 32 % од градот и остава преку 70.000 луѓе без покрив над главата.
1943, На Славеј Планина, Дебрца формиран e првиот македонски „Мирче Ацев“; овој ден се слави како ''Ден на Армијата на Република Македонија (АРМ)''.
1958, Во САД е објавен контроверзниот роман на Владимир Набоков - ''Лолита''.
1969, Џими Хендрикс, со познатата изведба на химната на САД го затвора фестивалот „Вудсток“.
1992, Лари Берд се повлекува од активно играње кошарка.
Доцнобронзено време

Доцно бронзено време — подоцнежниот дел од бронзеното време, присутно на површината на три различни континенти. Африка минува директно во железното време, без притоа да има забележливи докази дека тука посебен развиток имало и бронзеното време. Железното време, периодот што го означува крајот на бронзеното време, се појавува кон крајот на вториот милениум пред нашата ера, најпрво во Анадолија, потоа во пределот на Ориентот и во Египет, пред да се прошири низ Грција и Италија, односно и низ целата територија на Европа најдоцна до 900 година п.н.е., речиси 400 години пред појавата на железното време во Азија.
Во западна Европа, доцното бронзено време се одликува со појавата на цивилизацијата на урните. Причината за дифузијата на оваа култура, наречена така поради тоа што своите мртви ги кремирале и ги закопувале во урни, тешко може да се прецизира: чести напади, миграција, асимилација или можеби попогодни услови за трговска размена.
Трипериоден систем

Трипериодниот систем е израз што го објаснува начинот на кој се врши периодизацијата на човечката праисторија - во три различни периоди, наречени според името на материјалот кој имал доминанта употреба во соодветната епоха:
* Камено доба
* Бронзено доба
* Железно доба
Системот е најдобар при опишувањето на развитокот на европските култури, иако се користи и при објаснувањето на историјата на останатите континенти. Сепак, системот е и доста критикуван, поради тоа што е премногу технолошки детерминиран.
16 август (настани)

1896, Во Јукон, северозападниот дел на Канада, откриено е злато кое поттикнало десетици илјади авантуристи да тргнат во потрага, во тнр. златна треска.
1914, Британскиот експедициски корпус се истовари во Франција. Со тоа, Велика Британија го почна активното учество во Првата светска војна.
1930, Уб Иверкс го прави првиот звучен цртан филм во боја, наречен ''Fiddlesticks'' (''Бесмислици'').
1960, Кипар стекнал независност од Велика Британија.
1960, Џозеф Китингер скокнал со падобран над Ново Мексико на висина од 31.330 метри, со што поставил три сѐ уште актуелни рекорди: највисок скок, најдолг слободен пад и најголема брзина на човек без летало.
1977, Елвис Присли, кралот на рокенролот ''(на сликата)'', починал од предозираност со дрога во својот дом во Грејсленд на 42 години.
Плеистоцен

Плеистоценот е епоха на квартарот, која на геолошката скала го опфаќа периодот од околу 2.580.000 до 11.700 година пред денешно време. Тој ја опфаќа најблиската ера пропратена со низа леднички промени.
Плеистоценот е шестиот период во кенозојската ера. Тој се надоврзува на плиоценот и е претходник на холоценската епоха.
Името ''плеистоцен'' потекнува од грчките зборови (''плеистос'' „најмногу“) и (''каинос'' „ново“).
Во археолошки рамки, крајот на плеистоценот се поистоветува со крајот на палеолитската доба.
17 август (настани)

986, Во Ихтиманскиот Премин (''Трајанова врата''), византискиот цар Василиј II претрпува пораз во борба со војската на цар Самоил кој продолжува со нови освојувања сè до 991 година.
1593, Турскиот султан Мурат III ѝ објавил војна на Австрија, која траела 14 години. Војната ја завршува неговиот внук Ахмед I.
1807, Првиот американски пароброд, изработен од Роберт Фултон, тргнува на првото комерцијално поморско патување во светот.
1960, Габон стекнува независност од Франција.
1962, Петер Фехтер станал првата жртва на Берлинскиот ѕид — застрелан е додека се обидувал да ја напушти Источна Германија и да премине на западната страна на Берлин.
1998, Американскиот претседател Бил Клинтон на снимена изјава признава дека имал „''неприкладна физичка врска''“ со стажистката во Белата куќа Моника Левински.
1999, Земјотрес со сила од 7,4 степени ја погодил Турција, со епицентар 30 km југоисточно од Истанбул, при што загинале над 17.000 луѓе, а над половина милион останале без своите домови.
Попов Рид (Берово)

Попов Рид — градиште од доцноантичкото време. На северната периферија на Берово се издига низок рид кој има зарамнето плато со димензии од 270 x 150 метри. Видливи се остатоци од темелите на бедемот, а се среќава и множество фрагменти од керамички садови, питоси, покривни ќерамиди и друго. Биле пронајдени римски и рановизантиски монети, од кои неколку се откупени за Музејот на Македонија.
1 Поврзано
* Бреза — населба од доцноантичкото време;
* Врчвите — некропола – тумули од железното време;
* Градиште — населба и некропола од доцноантичкото време;
* Долно Градиште-Јабланица — населба од римското време;
* Келаклевец — населба од доцноантичкото време;
* Ковачилница — утврдена населба од железното и доцноантичкото време и средниот век;
* Куќата — населба од римското време;
* Линако — населба од доцноантичкото време;
* Пашајлов Преслап — населба од доцноантичкото време;
* Свети Архангел Михаил — средновековни јами;
* Селца — населба од римското време;
* Шабанско Градиште — градиште од доцноантичкото време; и
* Широк Дол — могили од доцноантичкото време.
Шабанско Градиште (Берово)

Шабанско Градиште — градиште од доцноантичкото време. На местото каде што Ратевска Река се влева во вештачкото езеро, на еден висок рид што има зарамнет простор од 150x100m се гледаат остатоци од населба заштитена со бедем. На површината се среќаваат кршени камења и друг градежен материјал.
1 Поврзано
* Бреза — населба од доцноантичкото време;
* Врчвите — некропола – тумули од железното време;
* Градиште — населба и некропола од доцноантичкото време;
* Долно Градиште-Јабланица — населба од римското време;
* Келаклевец — населба од доцноантичкото време;
* Ковачилница — утврдена населба од железното и доцноантичкото време и средниот век;
* Куќата — населба од римското време;
* Линако — населба од доцноантичкото време;
* Пашајлов Преслап — населба од доцноантичкото време;
* Попов Рид — градиште од доцноантичкото време;
* Свети Архангел Михаил — средновековни јами;
* Селца — населба од римското време;
* Широк Дол — могили од доцноантичкото време.
Св. Архангел Михаил (Берово)

Св. Архангел Михаил — пронајдени се средновековни јами. Во дворот на манастирот, во 1974 год., при нивелирањето на теренот се откриени четири јами од кои три се истражени од Заводот и музеј во Штип. Јамите имале стопански карактер, односно служеле за складирање на жито (амбари).
1 Поврзано
* Бреза — населба од доцноантичкото време;
* Врчвите — некропола – тумули од железното време;
* Градиште — населба и некропола од доцноантичкото време;
* Долно Градиште-Јабланица — населба од римското време;
* Келаклевец — населба од доцноантичкото време;
* Ковачилница — утврдена населба од железното и доцноантичкото време и средниот век;
* Куќата — населба од римското време;
* Линако — населба од доцноантичкото време;
* Пашајлов Преслап — населба од доцноантичкото време;
* Попов Рид — градиште од доцноантичкото време;
* Селца — населба од римското време;
* Шабанско Градиште — градиште од доцноантичкото време; и
* Широк Дол — могили од доцноантичкото време.
Широк Дол (Берово)

Широк Дол — пронајдени се могили од доцноантичкото време. Наоѓалиштето лежи во долината на Јабланица, има 6 могили со приближни димензии од 20 метри во основата и височина од 2 до 4 метри, обраснати со дрвја.
1 Поврзано
* Бреза — населба од доцноантичкото време;
* Врчвите — некропола – тумули од железното време;
* Градиште — населба и некропола од доцноантичкото време;
* Долно Градиште-Јабланица — населба од римското време;
* Келаклевец — населба од доцноантичкото време;
* Ковачилница — утврдена населба од железното и доцноантичкото време и средниот век;
* Куќата — населба од римското време;
* Линако — населба од доцноантичкото време;
* Пашајлов Преслап — населба од доцноантичкото време;
* Попов Рид — градиште од доцноантичкото време;
* Свети Архангел Михаил — средновековни јами;
* Селца — населба од римското време; и
* Шабанско Градиште — градиште од доцноантичкото време.
Друпал

Друпал е слободен и модуларен систем за управување со содржини напишан во програмскиот јазик PHP. Систем за управување со содржини или (или накретко СУС) е мрежна апликација која се справува со приказ на содржини без некоакво посебно предзнаење или знаење за јазикот со кој бил програмиран овој систем, во овој случај PHP.
Возможно е Друпал да функционира на неколку различни платформи, под претпоставка дека оперативниот систем ги поддржува еден од двата мрежни опслужувачи Apache или IIS. Исто така бидејќи Друпал, како и останатите системи за управување со содржини користи база на податоци, потребно е и инсталација на или MySQL или PostgreSQL базите на податоци.
Тековната верзија на Друпал е 6.9. издадена на 15 јануари, 2009.
1 Историја
Оригинално бил напишан од Dries Buytaert да претставува Би Би Ес, Друпал стана проект според принципите за развој на слободен софтвер во 2001 година. Друпа е транслитерација од холандски збор „druppel,“ што значи „капка“ (како „капка вода“). Името го зел отсега веќе нефункционалното Drop.org мрежно место, кое полека еволуираше во Друпал. Buytaert сакал да го нарече мрежно местото “dorp” (на холандски „село“, при тоа мислеќи на аспектите на заедницата), но направил печатна грешка кога проверувал дали е слободен доменот и потоа си помисли дека можеби и не звучи толку лошо.
Со текот на време, Друпал се здобил со популарност. Од мај 2006 до април 2007, имало повеќе од 600.000 преземања на Друпал од Drupal.org. Во моментов заедницата која учествува во развојот на Друпал е голема.
2 Систем за управување со содржини
Друпал се состои од основен слој, или "јадро", кое ги овозможува основните функционалности и има поддршка за вклучување на модули кои овозможуваат дополнителни функционалности.
Модулите кои се вклучени во јадрото на Друпал им овозможуваат на корисниците да:
* Објавуваат, ревидираат, и категоризираат содржини
* Спроведуваад пребарување
* Објавуваат коментари
* Учествуваат во форуми
* Гласаат на анкети
* Работат на проекти кои учествуваат во работа на заеднички проекти
18 август (починале)

1276, Адријан V — римски папа.
1503, Александар VI — римски папа.
1559, Павле IV — римски папа.
1642, Гвидо Рени — италијански сликар — припадник на болоњската барокна школа.
1850, Оноре де Балзак — француски писател.
1872, Петар Прерадовиќ — хрватски писател.
1977, Тибор Дери — унгарски писател.
2018, Кофи Анан — седми генерален секретар на ООН, добитник на Нобеловата награда за мир во 2001 година.
2024, Ален Делон — француски глумец и режисер.
16 август (починале)

1339, Ацоне Висконти — владетел на Милано.
1705, Јакоб Бернули — швајцарски математичар и научник.
1888, Џон Пембертон — американски аптекар и создавач на Кока-колата.
1893, Жан Мартин Шарко — француски лекар, еден од најголемите невролози на сите времиња; се занимаваше со проблемите на хистеријата, хипнотизмот и склерозата.
1938, Роберт Џонсон — американски блуз-музичар.
1948, Бејб Рут — американски бејзбол играч.
1949, Маргарет Мичел — американску романописец, авторка на една од најпознатите и најпродавани книги во историјата „Одвеано со виорот“.
1956, Бела Лугоши — унгарски глумец.
1977, Елвис Присли — американски пејач, музичар и глумец, икона на поп-културата. Наречен „Крал на рокенролот“.
1997, Нусрет Фатех Али Кан — пакистански музичар.
2007, Макс Роуч — американски џез-музичар.
2018, Арета Френклин — американска соул-пејачка.
2019, Питер Фонда — американски глумец.
17 август (починале)

1153, Евстахиј IV — син на англискиот крал Стефан I.
1908, Радое Домановиќ — српски писател.
1943, Славчо Стојменски — народен херој на Југославија.
1969, Ото Штерн — германски физичар и Нобелов лауреат.
1969, Лудвиг Мис ван дер Рое — германски и американски архитект.
1983, Ајра Гершвин — американски текстописец, постар брат на композиторот Џорџ Гершвин.
1987, Рудолф Хес — заменик-фирер на Националсоцијалистичката партија.
2003, Стив Милер — американски блуз-музичар.
2009, Џани Басо — италијански џез-музичар.
2014, Миодраг Павловиќ — југословенски и српски писател.
2015, Арсен Дедиќ — хрватски пејач и композитор.
2024, Глигор Каневче — македонски научник, универзитетски професор и академик.
2025, Теренс Стемп — британски глумец.
Грамадје (Владимирово)

Грамадје — населба од доцноантичкото време. На 1 километар западно од селото, покрај селскиот пат што води кон планината, на простор од околу 400 × 100 метри се среќаваат фрагменти од покривни ќерамиди, керамички садови, питоси, а најдени се и неколку римски и рановизантиски монети.
1 Поврзано
* Бараица — населба од неолитското време и тумул од железното време;
* Белов Јурт — средновековна населба;
* Градиште — доцноантичко градиште;
* Грамадата — населба од доцноантичкото време;
* Ѓузелџе — старохристијанска црква;
* Ковачка Чука — средновековно градиште;
* Материца — градиште од доцноантичкото време;
* Могилка — могила од доцноантичкото време;
* Селото — средновековна населба;
* Увашлија — населба од железното време; и
* Црквиште — старохристијанска базилика.
Црквиште (Владимирово)

Црквиште — старохристијанска базилика. На ридот Караџузлија, кој има доминантна местоположба над околината, на простор од 20 × 30 метри се гледаат урнатини од сакрален објект. Наоѓалиштето е обраснато со ниска вегетација западно од селото, под Готен, во ниви биле најдени фрагменти од керамички садови и статуета. На истото место има и помал тумул.
1 Поврзано
* Бараица — населба од неолитското време и тумул од железното време;
* Белов Јурт — средновековна населба;
* Градиште — доцноантичко градиште;
* Грамадата — населба од доцноантичкото време;
* Грамадје — населба од доцноантичкото време;
* Ѓузелџе — старохристијанска црква;
* Ковачка Чука — средновековно градиште;
* Материца — градиште од доцноантичкото време;
* Могилка — могила од доцноантичкото време;
* Селото — средновековна населба; и
* Увашлија — населба од железното време.
Final Fantasy Agito XIII

Final Fantasy Agito XIII(на англиски; на македонски: Крајна Фантазија Агито XIII; јапонски:ファイナルファンタジー アギトXIII Фаинару Фантаји Агито Сатин) е видеоигра за мобилни телефони кои заедно со ''Final Fantasy XIII'' и ''Final Fantasy Versus XIII'', ја прават компилацијата ''Fabula Nova Crystallis: Final Fantasy XIII'' до сега. Откриен на E3 2006, играта му понудува на играчот лесна достапност до универзумот на FINAL FANTASY XIII. Поставувајќи ги играчките функции достапни само на мобилни телефони, овој наслов му овозможува на играчот единствена приказна достапна секаде во нивниот реален живот.
Играта е поставена во училиштето за магии наречено "Академија", и кое се раширува во поголем свет надвор од училиштето. Опишана е како онлајн игра со играње на улоги, но не како "масивна игра со повеќе играчи". "Агито" на латински приближно значи "Јас се впуштив во движење" (на англиски приближно значи "раздвижува").
1 Ликови
Откриени се тринаесет ликови, дванаесет кои се прикажани како студенти. Оружјата вклучуваат долг меч, катана, пиштоли, пушка, боздоган, лак и стрела, копје, коса за косење, продолжено чукало, голи тупаници, флејта и шпил од тарот карти. Тринаесеттиот лик е Мугл (Moogle) користен во претходните игри ''Final Fantasy''. Ликот со шпил од карти изгледа има поголема важност отколку другите ликови (прикажани на постер на 2006 Токио Гејм Шоу (Tokyo Game Show)).
Увашлија (Владимирово)

Увашлија — населба од железното време. На околу 10 километри јужно од селото, од десната страна на патот што води кон Колибите, во нива се среќаваат фрагменти од керамички садови и предмети од железо. Бил најден и еден нож од раноримското време.
1 Поврзано
* Бараица — населба од неолитското време и тумул од железното време;
* Белов Јурт — средновековна населба;
* Градиште — доцноантичко градиште;
* Грамадата — населба од доцноантичкото време;
* Грамадје — населба од доцноантичкото време;
* Ѓузелџе — старохристијанска црква;
* Ковачка Чука — средновековно градиште;
* Материца — градиште од доцноантичкото време;
* Могилка — могила од доцноантичкото време;
* Селото — средновековна населба; и
* Црквиште — старохристијанска базилика.
16 август (родени)

1845, Габриел Липман — француски физичар, добитник на Нобеловата награда.
1860, Жил Лафорг — француски поет.
1867, Антонио Нобре — португалски писател.
1876, Иван Билибин — руски илустратор на сказни и сценограф.
1913, Менахем Бегин — израелски политичар.
1920, Чарлс Буковски — американски поет и романописец.
1929, Бил Еванс — американски џез-пијанист и композитор.
1946, Павао Павличиќ — хрватски писател.
1949, Скот Ештон — американски рок-музичар, член на групата Стуџис (''The Stooges'').
1953, Миша Алексиќ — српски рок-музичар, член на групата Рибља чорба.
1958, Мадона — американски пејачка.
1961, Иван Пудар — хрватски фудбалски голман и тренер.
1965, Горан Баре — хрватски рок-музичар, член на групата Мајке.
1968, Матеја Свет — словенечка и југословенска скијачка.
1973, Милан Рапаиќ — хрватски фудбалер.
1974, Кристина Егерсеги — унгарска пливачка.
1981, Влатко Митков — македонски ракометар.
1981, Роке Санта Крус — парагвајски фудбалер.
1982, Џолион Лескот — англиски фудбалер.
1982, Теодор Салпаров — бугарски одбојкар.
1989, Муса Сисоко — француски фудбалер.
1992, Диего Шварцман — аргентински тенисер.
1995, Јосип Јурановиќ — хрватски фудбалер.
2001, Јаник Синер — италијански тенисер.
Могила (археологија)

Могила (лат. tumulus) — големо насипување од земја или камен што е покриено заради траен и надалеку видлив знак дека на тоа место се наоѓа гроб. Гробот може да биде на поединец или на поголем број од членовите на една заедница (фамилија, род, сталеж). Тумулите можат да бидат насипани во еден потег одеднаш, или во повеќе наврати и имаат различни димензии и структура, во зависност од периодот од кој потекнуваат, како и од угледот т.е. друштвената позиција и есхатолошките разбирања на личноста које е закопана во нив.
Флорисиента

Флорисиента (|Floricienta) е хит тинејџерска аргентинска теленовела. Серијата е снимена во Аргентина, во текот на 2004/2005 година, во две сезони. Стекнала многу популарност и надвор од нејзините граници. Во текот на последните години, снимени се и неколку римејкови на оваа тинејџерска серија. Оваа тинејџерска теленовела е снимена од истата продукција која ја снимаше мега популарната Млади Бунтовници, резлутат на тоа е и дел од глумечката екипа се појавуваат од оваа серија.
1 Синопсис
Ова е романтична и хумористична приказна за Флоренсија, модерната Пепелашка, бунтовничка и оптимистка. Нејзината најголема среќа е да танцува и да пее со музичката група која ја формирала со своите пријатели. Без искуство добива работа како помошничка во вилата на семејството Фриценвалден. Во куќата некои многу ја сакаат а некои ја презираат. Нејзина најголема среќа се децата Фрицевалден: Мартин, Томас, Маја и Николас и Франко. Принцот во оваа приказна е Федерико, најстариот од Фрицевалден. Овој принц најмалку нешто што размислува е да се вљуби. Поради трагичната смрт на неговите родители во несреќа, тој морал да ги напушти студиите и да се посвети на семејните обврски во семејството. Неговото срце е затворено за среќа и љубов, и неговата најголема болка во главата е бунтовноста на неговите браќа. Децата дознаваат дека Флор пее и сакаат да ги земе со нив и тие да пеат. Тие се воодушевени од музиката, и со помош на Флор, и тие формираат бенд. Но животот на Флор се комплицира, бидејќи во секоја добра приказна не може да не биде една лоша вештерка, и во овој случај тоа е Малала, кумата на Федерико, една злобна негативка, на која единствена цел и е да ја омажи својата злобна ќерка Делфина, за Федерико, за да добие дел од наследството од фам. Фрицевалден. Таа најмногу сака да ја избрка Флор засекогаш од куќата, бидејќи дознава дека помеѓу неа и Федерико се раѓа голема љубов и ненадејно дознава дека всушност Флор е полусестра на нејзините две ќерки и воедно вонбрачно дете на нејзиниот покоен сопруг. Во куќата се случуваат разни интересни работи. Но, со злобата на Малала и нејзината ќерка Делфина, ќе успеат да го убедат Федерико да се ожени за неа. После венчавката, тие треба да отидат во црква, но пред тоа Федерико дознава за сите лаги. тој ја остава Делфина пред црквата и продолжува со Флор. Тие заедно сакаат да одат на патување, но се случува несреќа во која Федерико го губи животот. Наследството и останува на Делфина, но духот на Федерико, ќе отиде во Максимо, гроф од градот Крикораган, кој нема да се сеќава на ништо, а всушност тој ќе биде Федерико. Максимо ќе мора да се грижи за децата. Флор подоцна ќе дознае дека тој е Федерико, ќе се омажи за него, и ќе му роди 3 деца.
2 Улоги
Глумци Ликови
Флоренсија Бертоти, Флорисиента / Флор
Хуан Гил Наваро, Федерико
Бенхамин Рохас, Франко
Изабел Мачедо, Делфина
Грациела Стефани, Малала
Зулма Фајад, Титина
Агустин Сиера, Мартин
Нордиски земји

Поимот нордиска земја го опфаќа регионот на северна Европа со државите: Финска (со Оланд), Шведска, Норвешка, Данска (со Гренланд и Фарските острови), Исланд. Често се употребува и изразот „скандинависка земја“.
Сличностите во културниот, историскиот и политичкиот живот на овие држави тера често да се зборува за сите нив како заедница, иако официјално нема политичка едница: Скандинавија. Сепак постои Нордиски совет кој служи за меѓусебна соработка на нордиските земји.
Во сите нордиски земји заедно, живеат околу 25 милиони луѓе(24,8). Овие луѓе припаѓаат на две многу различни јазични групи, индоевропската (северно-германската под-група) и уралската.
1 Поврзано
* Северногермански јазици
* Скандинавски Полуостров
19 август (настани)

1692, Во Салем, Масачусетс, пет жени и еден свештеник се погубени поради практикување на вештерство.
1960, СССР го лансира во вселената Спутник 5; на него се наоѓаат кучињата Белка и Стрелка, 40 глувци, 2 стаорци и многу различни видови на растенија.
1990, Леонард Бернштајн го диригира својот последен концерт; го заклучува со изведбата на ''Седмата симфонија'' на Лудвиг ван Бетовен.
1999, Во Белград, десетици илјади Срби се собираат на протести, барајќи оставка од претседателот Слободан Милошевиќ.
20 август (настани)

1953, Советскиот Сојуз јавно објавува дека тестирал водородна бомба.
1968, 200.000 трупи на Варшавскиот пакт и 5.000 тенкови вршат инвазија на Чехословачка, со што е задушена ''Прашката пролет''.
1969, ''Битлси'' го завршуваат снимањето на ''Abbey Road''; Џон Ленон, Пол Мекартни, Џорџ Харисон и Ринго Стар за последен пат се заедно.
1991, Естонија се одвојува од Советскиот Сојуз.